Uşak kazası muvakkiti Hattat Abdullah kazasker-i sabık zamanında vefat etdikde yeri mukaddeman sadır olan ferman-ı ali mantükunca diğer muvakkiti olduğu kazasker-i esbak rüznamçesinde mukayyed mevlana Ahmed Necip da'ilerine tenciz iktiza eder iken Abdullah Şakir nam kimesneye sekiz ay tevcih olunub ol vecihle mezbür Ahmed Necip'in mağdüriyeti zahir ve merküm Abdullah Şakir te'hir olunub mütevellay-ı mezbürun yeri kendüye tenciz ve takrib olunmak babında ve ba-arzuhal istirham etmekle ber-mantük-ı emr-i ali istirhamına müsa'ade buyurulub merküm Abdullah Şakir te'hir olunmağla kazay-ı mezbür kadısı Mehmed Emin sene-i mezbüre Zilkadeti'ş-şerifesi gurresinden altı ay zamanın ba'de't-tasarruf ref' ve mütevellay-ı mezbürun yeri mukaddeman muvakkiti olub ma'züriyyeti zahir olan eşraf-ı kudat-ı kiram-ı zevi'l-ihtiramdan sezavar-ı inayet-i şehriyari ve şayeste-i re'fet-i tacdari mevlanay-ı mezbür Ahmed Necip'in da'ilerine ber-tevcih-i esbak tenciz ve takrib olunub ba'de hulül-i vaktihi zaman-ı zabtları te'hir olunan merküm Abdullah Şakir'den mukaddem müddet-i örfiyye-i kamile mutasarrıf olmak ricasına ba'de'l-arz sadaka buyuruldu.